32006L0063
L 206/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/63/EО НА КОМИСИЯТА
от 14 юли 2006 година
за изменение на приложения от II до VII към Директива 98/57/ЕО на Съвета за контрол на Ralstonia solanacearum (Smith) Yabuuchi et al.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 98/57/EО на Съвета от 20 юли 1998 (1) г. за контрола на Ralstonia solanacearum (Smith) Yabuuchi et al., и по-специално член 11 от нея,
като има предвид, че:
(1)
Ralstonia solanacearum (Smith) Yabuuchi et al., причинителят на гъбна болест по картофите и бактерийно увяхване, е един от основните вредители по картофите и доматите (наричан по-нататък в текста вредителят).
(2)
Вредителят все още се среща в някои части на Общността.
(3)
В Директива 98/57/EО са определени подробните мерки, които следва да се вземат в държавите-членки срещу вредителя, за да бъде открит и да се определи разпространението му; да се предотврати появата и пренасянето му; и, ако бъде открит, да се предотврати пренасянето му и да се контролира, с цел да бъде унищожен.
(4)
Оттогава настъпиха значителни изменения в разбирането на биологията, процедурите за откриване и определяне на вредителя; освен това натрупаният практически опит, свързан с контрола върху вредителите, налага да се направи преглед на няколко технически разпоредби, свързани с мерките за контрол.
(5)
В резултат на тези изменения е очевидна необходимостта от преглед и актуализиране на мерките, включени в някои приложения към Директива 98/57/EО.
(6)
По отношение на процедурите за откриване и определяне на вредителя, е включен съвременен метод за откриване - флуоресцентна in-situ хибридизация. Включени са също и подобренията на метода на полимеразна верижна реакция, както и подобренията на различни технически елементи на използваната процедура за откриване и определяне на вредителя, и методи за откриване и определяне на вредителя в други растения гостоприемници освен картофа, както и във водата и почвата.
(7)
По отношение на техническите елементи на мерките за контрол се усъвършенстват разпоредбите за: начина на съхраняване на пробите, подложени на тестване, за да се осигури обратно проследяване на вредителя; необходимите елементи за определяне на степента на вероятна зараза; подробните изисквания към уведомяването, което се прави за всяко потвърдено наличие на вредителя и на съответната заразена зона; мерките, които трябва да се вземат в производствените участъци, означени като заразени, и в рамките на района на разпространение. Освен това са включени и някои разпоредби за доматите, за да се вземе в по-голяма степен под внимание значението на това растение като гостоприемник на вредителя.
(8)
Мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Приложеният от II до VII към Директива 98/57/EО се заменят със съответните текстове в приложението към настоящата директива.
Член 2
1. Държавите-членки приемат и публикуват не по-късно от 31 март 2007 г. законовите, подзаконовите и административните разпоредби, необходими, за да се съобразят с настоящата директива. Те незабавно предоставят на Комисията текста на разпоредбите и таблицата за съответствие между тези разпоредби и директивата.
Те прилагат тези разпоредби от 1 април 2007 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
Член 3
Настоящата директива влиза сила на третия ден от публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 14 юли 2006 година.